2014. gadā 86 % no ES garantijas ietvaros parakstītajiem aizdevumiem sedza vispārējā garantija (EUR 3,6 miljardi), kas tiek izmantota valsts un reģionālajiem darījumiem, bet uz 14 % aizdevumu attiecās politiskā riska segums (EUR 0,6 miljardi) privātā sektora darījumiem.

ES garantijas segtā darbības daļa 2014. gadā kopējā apjomā samazinājās par 4 % un sasniedza EUR 4,2 miljardus (EUR 4,4 miljardi 2013. gadā) jeb 61 % no kopējā 2014. gada finansējuma lēmumā noteiktajos reģionos. Darbību daļa, EIB uzņemoties pašu risku, palielinājās par 4 % un sasniedza EUR 2,6 miljardus. Vairāk nekā 90 % darījumu, ko EIB 2014. gadā finansēja, uzņemoties pašu risku, tika parakstīti pirmspievienošanās un ĀLA valstīs, savukārt pārējie 9 % – Vidusjūras reģionā. Austrumu kaimiņvalstīs (Ukrainā – skatīt turpmāk) un Dienvidāfrikā visus finansēšanas darījumus parakstīja saskaņā ar ES garantiju.

EIB turpināja apliecināt savu apņemšanos atbalstīt ES klimata politikas programmu. EIB Valde 2015. gada septembrī pielāgoja klimata politikas stratēģiju, lai virzītu visas EIB darbības gan ES, gan ārpus tās, un ir paredzēts, ka tā līdz 2015. gada beigām atjauninās EIB klimata stratēģiju attiecībā uz ārējo aizdevumu izsniegšanas pilnvaru valstīm. Lēmumā ietvertajos reģionos parakstīto EIB darījumu apjoms joprojām ir krietni virs lēmumā noteiktā 25 % sliekšņa, proti, šajā gadā EUR 2,1 miljards jeb 31 % no visiem parakstītajiem darījumiem bija vērsti uz klimata politiku ar īpašu uzsvaru uz Āzijas un Latīņamerikas (ĀLA) valstu reģioniem (gandrīz 40 % no parakstītajiem darījumiem klimata jomā).

Pielikumā ziņojumam par EIB ārējām darbībām ar ES budžeta garantiju 2013. gadā globāli atspoguļoti EIB finansēšanas darījumi ārpus ES laikposmā no 2007. gada līdz 2014. gada 30. jūnijam. Ziņojumā tika secināts, ka Lēmuma Nr. 1080/2011/ES galīgais izmantojums uz 2014. gada 30. jūniju kopumā bija 99 %, neraugoties uz problēmām uzņēmējdarbības vidē, kādas pastāvēja vairākās pasaules daļās.

Ar Eiropas Parlamenta un Padomes 2011. gada 25. oktobra Lēmumu Nr. 1080/2011/ES un 2014. gada 16. aprīļa Lēmumu Nr. 466/2014/ES Eiropas Investīciju bankai (EIB) piešķir ES garantiju EIB finansēšanas darījumu zaudējumiem no projektiem ārpus Savienības attiecīgi 2007.–2013. gada un 2014.–2020. gada laikposmā (turpmāk — lēmumi vai ES garantija). Šajos lēmumos ir noteikts, ka Komisijai ir ik gadus jāziņo par EIB ārējām darbībām ar ES budžeta garantiju, pamatojoties uz EIB sniegtajiem gada ziņojumiem. Pēc Lēmuma Nr. 1080/2011/ES pagarināšanas par sešiem mēnešiem līdz 2014. gada 30. jūnijam un Lēmuma Nr. 466/2014/ES pieņemšanas attiecībā uz 2014.–2020. gada periodu šis ziņojums, kas attiecas uz 2014. gadu, ir sagatavots saskaņā ar divu minēto juridisko pamatu prasībām. Šajā ziņojumā sniegts arī kopsavilkums par darījumiem, ko EIB, uzņemoties pašu risku, veica 2014. gadā lēmumos ietvertajos reģionos. EIB darījumi Āfrikā, Karību jūras reģiona un Klusā okeāna valstīs (ĀKK), kā arī aizjūras zemēs un teritorijās (AZT) ir apskatīti atsevišķā gada ziņojumā.

2. tabula. Kopējie neto parakstītie darījumi salīdzinājumā ar pašreizējiem ES

pilnvaru maksimālajiem apjomiem 2014.–2020. gadā

Miljonos EUR Maksimālais apjoms Neto parakstītie darījumi (miljonos EUR) Neto parakstīto darījumu īpatsvars (%) no pilnvaru maksimālā apjoma Pirmspievienošanās valstis –8739 –200 –2 % –Vidusjūras reģiona valstis –9606 –390 –4 % –Austrumu kaimiņvalstis, Krievija –4831 –1090 –23 % –Āzija un Latīņamerika –3407 –415 –12 % –Dienvidāfrika –416 – - –0 % –Kopā pilnvaru reģionos –27 000 –2095 –8 %

Gada otrajā pusē saskaņā ar jaunajām ārējo aizdevumu izsniegšanas pilnvarām gandrīz puse no kopējā parakstīto darījumu apjoma (EUR 2,1 miljards) tika parakstīta Austrumu kaimiņvalstīs, kur ģeopolitiskie notikumi aizkavēja lielāko daļu no darījumu parakstīšanām līdz gada pēdējam ceturksnim. Pateicoties sešiem jauniem parakstītiem darījumiem Ukrainā, kas kopā veido EUR 940 miljonus, ir sasniegti 23 % no apakšapjoma 2014.–2020. gadam Austrumu kaimiņvalstīm.

Sīrijas valdība 2014. gadā turpināja nepildīt savas procentu maksājumu un aizdevumu atmaksas saistības. Ar EIB uzaicinājumiem saistītie kopējie maksājumi no Garantiju fonda 2014. gada beigās veidoja EUR 142,72 miljonus, no kuriem EUR 60,22 miljoni tika izmaksāti 2014. gadā.

1. grafiks. EIB ārējo aizdevumu apjoma izmaiņas pašu resursos pa gadiem

Parakstītie darījumi 2014. gadā, sasniedzot EUR 6,7 miljardus, nedaudz (2 %) pārsniedz iepriekšējo gadu vidējo rādītāju (EUR 6,6 miljardi).

Runājot par projektu skaitu, 2014. gadā tika parakstīti 42 projektu finansēšanas darījumi saskaņā ar ES garantiju (2013. gadā tika parakstīts tāds pats skaits projektu darījumu) un 23 projektu finansēšanas darījumi, EIB uzņemoties pašu risku (2013. gadā parakstīja 26 projektu darījumus).

3. tabula. Parakstīto darījumu skaits pa reģioniem (visi līdzekļi), 2014. gads

Reģioni Trešo personu līdzekļi Saskaņā ar ES garantiju EIB

pašu risks Kopā Pirmspievienošanās valstis –8 –19 –27 Vidusjūras reģions –7 –12 –1 –20 –Austrumu kaimiņvalstis, Krievija –12 –0 –12 –Āzija un Latīņamerika –8 –3 –11 –Dienvidāfrika –2 –0 –2 –Kopā –7 –42 –23 –72

Kā parādīts 4. tabulā turpmāk, pirmspievienošanās valstis 2014. gadā joprojām bija galvenais EIB finansējuma saņēmējreģions ārpus ES ar parakstīto darījumu apjomu EUR 2,4 miljardu apmērā, kas veidoja 36 % no kopējā finansējuma attiecīgajos reģionos. Šajā reģionā galvenā uzmanība ir tikusi pievērsta pienācīga finansiālā atbalsta nodrošināšanai inovācijai un izaugsmei, it sevišķi MVU un privātā sektora aizdevumiem. Saskaņā ar pilnvarām viena no svarīgākajā prioritātēm ir arī bijusi tādu projektu finansēšana, kas pilnīgāk integrējas Eiropas infrastruktūras tīklos.

4. tabula. 2014. gadā parakstīto EIB finansēšanas darījumu sadalījums pa nozarēm lēmumā

ietvertajos reģionos (visi līdzekļi)

Pirmspie-vienošanās valstis Vidusjūras reģions Austrumu kaimiņ-valstis Āzija un Latīņamerika Dienvid-āfrika Kopā Kredītlīnijas – 1260 – 280 – 595 – 250 – – 2385 –Enerģētika – 243 – 885 – 180 – 635 – 175 – 2118 –Transports – 348 – 158 – 55 – 268 – – 828 –Pilsētu attīstība / apvienota infrastruktūra – 300 – 135 – 105 – 100 – – 640 –Rūpniecība – 165 – – 170 – – – 335 –Ūdensapgāde, kanalizācija – 20 – 85 – 71 – 118 – – 293 –Lauksaimniecība, zivsaimniecība, mežsaimniecība – 100 – – – – – 100 –Izglītība – – 70 – – – – 70 –Pakalpojumi – – 52 – – – – 52 –Kopā – 2436 – 1664 – 1176 – 1370 – 175 – 6820

EIB finansējums saskaņā ar ES garantiju un ar EIB pašu risku Vidusjūras reģiona valstīs 2014. gadā salīdzinājumā ar iepriekšējo gadu trīskāršojās, sasniedzot EUR 1,6 miljardus. No tiem EUR 1,3 miljardi paredzēti svarīgu infrastruktūras projektu atbalstīšanai, tostarp ieguldījumiem ceļu un skolu modernizēšanā, kā arī klimata politikas projektos saistībā ar atjaunojamo energoresursu enerģiju (saules siltuma plāns Izraēlā un Marokā) un energoefektivitāti (kombinētā cikla stacija Ēģiptē) utt. Svarīga prioritāte reģionā joprojām ir atbalsts privātā sektora attīstībai. Tunisijā, Ēģiptē un Libānā ir parakstīti pieci jauni kredītlīnijas nolīgumi (EUR 280 miljoni), tādējādi atbalsts MVU ir sasniedzis augstāko rezultativitāti kopš Arābu pavasara. Papildu darījumi EUR 52 miljonu apmērā ir parakstīti, izmantojot trešo personu līdzekļus, tostarp atbalstu mikrouzņēmumiem ar mikrofinansējuma pakalpojumu sniedzējiem un ieguldījumiem akciju kapitāla fondiem, atbalstot vietējo finanšu nozaru dažādošanu.

Austrumu kaimiņvalstīs parakstīto darījumu kopējais apmērs sasniedza EUR 1,2 miljardus, veidojot otro lielāko gada apjomu aiz rekordaugstā darījumu apjoma (EUR 1,8 miljardi), ko parakstīja 2013. gadā. Krievijā darbības ir apturētas saistībā ar ES piemērotajām sankcijām. Ukrainā tika parakstīti darījumi EUR 940 miljonu apmērā, EIB ieguldot ES īpašajā rīcības plānā Ukrainai. Cenšoties pildīt savu apņemšanos nodrošināt finansējumu EUR 3 miljardu apmērā laikposmā no 2014. līdz 2016. gadam, tika intensificēta sadarbība ar Ukrainas iestādēm, kā arī dialogs ar Komisiju un EIB un koordinācija ar citiem ieguldītājiem. Parakstītie darījumi ietver ar valsts starpniecību izsniegtas kredītlīnijas privātā sektora attīstībai, pamataizdevumu agrīnai atjaunošanai un rekonstrukcijai, kā arī atbalstu gāzes cauruļvada projektam un Eiropas koridorā ietilpstošā Beskyd dzelzceļa tuneļa izbūvei.

Āzijā, Centrālāzijā un Latīņamerikā kopējais parakstīto darījumu apjoms EUR 1,4 miljardu apmērā salīdzinājumā ar 2013. gadu ir atkal pieaudzis par EUR 0,2 miljardiem. Koncentrēta uzmanība joprojām tika pievērsta atbalstam klimata politikai un ilgtspējīgai enerģētikai; šajās jomās tika parakstīti 58 % no gada darījumiem. Citi parakstītie darījumi ietver pirmo kredītlīniju EUR 150 miljonu apmērā komercbankā Meksikā un pirmā darījuma parakstīšanu Mongolijā EUR 50 miljonu apmērā ieguldījumiem ūdensapgādes, notekūdeņu un sanitārajās sistēmās. EIB arī parakstīja aizdevuma daļu EUR 70 miljonu apmērā Tadžikistānas un Kirgizstānas elektroenerģijas starpsavienojumam. Šim projektam piemīt spēcīga reģionālās sadarbības vērtība, un Centrālāzijas valstīs šāda izmēra projekts ir salīdzinoši ārkārtējs.

Dienvidāfrikā tika parakstīti divi aizdevumi (kopā EUR 175 miljonu apmērā) saules enerģijas spēkstaciju finansēšanai, kas ir samazinājums no EUR 260 miljoniem, kuri tika parakstīti 2013. gadā.